**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԱՄ-2017/49, 14.12.2017թ.

**Բողոք ներկայացնող անձ՝** «Դարֆ» ՍՊԸ

**Պատվիրատու՝** «Շտապբուժօգնություն» ՓԲԸ

**Գնման ընթացակարգի ծածկագիրը և առարկան՝** «ՇԲՕ-ԳՀԱՊՁԲ-18/3» ծածկագրով գնանշման հարցման ընթացակարգ, «Շտապբուժօգնություն» ՓԲԸ-ի կարիքների համար անվադողերի ձեռքբերում:

**Բողոքի պահանջը`**

1. Կայացնել «ՇԲՕ-ԳՀԱՊՁԲ-18/3» ծածկագրով գնանշման հարցման ընթացակարգի գնահատող հանձնաժողովի կողմից կազմված տեխնիկական բնութագիր-գնման ժամանակացույցը «Գնումների մասին» ՀՀ օրենքի 13-րդ հոդվածի 2-րդ մասի պահանջներին համապատասխանեցնելու մասին որոշում:
2. Կայացնել գնման ընթացակարգը չկայացած հայտարարելու կամ դադարեցնելու/լուծարելու մասին որոշում, և/կամ կայացնել նոր գնման ընթացակարգ կազմակերպելու մասին որոշում:
3. Պարտավորեցնել «Շտապբուժօգնություն» ՓԲԸ-ին կատարել փոփոխություններ կազմված տեխնիկական բնութագիր-գնման ժամանակացույցի մեջ, հաշվի առնելով ներկայացված հիմնավորումները կամ փոփոխություններով հանդերձ կազմակերպել նոր գնման ընթացակարգ:
4. «Գնումների մասին» ՀՀ օրենքի 51-րդ հոդվածին համապատասխան որոշում ընդունել ընթացակարգը կասեցնելու վերաբերյալ:

**ՀՀ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ԱՆԴԱՄ՝ Մ. ԱՆԱՆՅԱՆ, ՔԱՐՏՈՒՂԱՐ՝ Ա. ԾԱՏՈՒՐՅԱՆ**

Տեղեկացնում ենք, որ «Գնումների մասին» ՀՀ օրենքի՝

50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Սույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,

51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` սույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: